Om meg

Jeg er en sammensatt type. Oppvokst på småbruk, utdannet bilmekaniker, tungbilmekaniker og leder i Hæren. Samtidig har jeg alltid vært lidenskapelig opptatt av teknologi. Jeg brukte alle konfirmasjonspengene mine på min første Laptop, verdens beste investering. Dessverre hadde jeg ingen som kunne peke meg i riktig retning så den seriøse utvikleren i meg våknet ikke opp før i tjueårene. Jeg blir omtalt som en «teoretisk praktiker» Jeg tror selv jeg er født teoretiker, men oppvokst som praktiker og på den måten finner en god balanse mellom disse to stilene. Jeg tar arbeid og hobby svært seriøst og har gode holdninger rundt dette.

Nå jobber jeg som formann for et lag med mekanikere, på fritiden derimot bruker jeg alle muligheter for å plukke opp læring. Jeg bruker mye tid på lære meg nye teknologier da jeg ønsker å alltid være oppdatert. Det siste året har jeg vært borti Visual Basic, Python, HTML5, CSS og JavaScript. Etter å ha jobbet litt med Python ønsket jeg å lære mer og løste dette med å bygge et Smart speil du kan lese mer om. Dette ga blod på tann, Jeg har nå en idebank full av fremtidige prosjekter!

Jeg ser nå etter jobbmuligheter innen utvikling da jeg tror dette er en svært framtidsrettet industri som jeg brenner for og kan bidra i. Dersom du ser potensialet i mitt arbeid ønsker jeg å komme i forbindelse med deg for en hyggelig prat!